Montecasino-lyk: Albei verdagtes vandag in hofMaruschka Robinson en Jean Pierre Malan Jean Pierre Malan (32) en Maruschka Robinson (24) verskyn vandag saam in die Randburg-landdroshof in verband met die moord op Dustan Blom (36). Blom, die pa van ŉ tweeling, se lyk is op 22 September in die kattebak van sy voertuig in die parkeerterrein van Montecasino in Fourways, Johannesburg ontdek nadat veiligheidswagte ŉ slegte reuk uit die motor waargeneem het. Robinson, ŉ voormalige ontkleedanser, is kort daarna in hegtenis geneem. Malan, wat vermoedelik Robinson se kêrel is, is twee dae ná haar inhegtenisname in ŉ herberg in Randburg aangekeer. Albei het reeds afsonderlik in die hof verskyn ná hul inhegtenisnames en gaan vandag vir die eerste keer gelyktydig in die hof verskyn. Lees ook: Montecasino-lyk: Verdagte in hof met vloekwoord op frokkie Montecasino-lyk: Man vas Montecasino-lyk: Oud-ontkleedanseres in hof Vrou vas vir Montecasino-lyk Gru-vonds by Montecasino